Блекинге (провинция)
Блекинге () е историческа провинция на Швеция, но територията и границите ѝ съвпадат със сегашната административна лен Блекинге. Името произлиза от шведската дума „bleke“, означаваща „спокоен“ (спокойно море). Тя граничи на север със Смоланд, на запад със Сконе, а източните и южните и брегове се моят от Балтийско море.

История 
Намирайки се на границата между Швеция и Дания Блекинге често е била бойно поле помежду им, и е била разграбвана и опожарявана многократно. По силата на договора от Роскиле Сконеланд (Сконе, Халанд, Блекинге и Борнхолм) е присъединена към Швеция. Като следствие крал Карл XI основава градовете Карлскруна и Карлсхамн. Карлскруна става голямо военно пристанище и до днес е база на шведския флот.

Най-стария град в Блекинге е Ронебю, за който има информация от 13 век и е обявен за град през 1387 г. Друг стар град е Сьолвесбори, обявен за такъв през 1445 г.

Култура 
Карлскруна е обявен за град от Световното наследство на ЮНЕСКО и е един от членовете на Организацията на градовете световно наследство.

В Блекинге се говори блекингски език (шв. Blekingska), един от Сконските диалекти.

Външни препратки 
 Информационен сайт за Блекинге

Исторически провинции на Швеция